יהודה חזני

יהודה חזני (ז' בתמוז ה'תש"ה - כ"ח בתמוז ה'תשנ"ב; 18 ביוני 1945 - 29 ביולי 1992) היה מראשי גוש אמונים. היה היוזם והמארגן של הצעדה החגיגית רבת המשתתפים ריקוד דגלים המתקיימת מדי שנה ביום ירושלים. מאז שנפטר מוקדש האירוע לזכרו.

ביוגרפיה 
נולד כיהודה חזנצ'וק. למד בישיבת מרכז הרב והיה מתלמידיו של הרב צבי יהודה קוק שהיה מכנה אותו "בעל האלפים" משום שהוא היה האחראי לארגון הפגנות גדולות עם אלפי אנשים. בשנת תשס"ח יצא לאור הספר "עץ יהודה" הכולל סיכומי שיעורים של הרב צבי יהודה בעריכתו.

היה מראשי תנועת "גוש אמונים" וממייסדי היישובים קדומים ועפרה. עמד בראש הוועד למען אסירי המחתרת היהודית שפעל למען מתן חנינה לאסירים. בזמן מבצע שלום הגליל פעל בניו יורק להבאת צעירים יהודים לארץ, וייסד, יחד עם סא"ל במיל' מאיר אינדור, את עמותת "שר-אל" שעוסקת בהבאת מתנדבים לצה"ל מחוץ לארץ. הקים צוות למען העם והארץ, שלימים שונה שמו ל"מטה מאמ"צ".

חזני נהרג בכ"ח בתמוז ה'תשנ"ב בנפילה מצוק בנחל אוג שבמדבר יהודה ונקבר בהר הזיתים. כעשר שנים לאחר מותו, ב-16 בפברואר 2003, נהרג גם בנו, זאב חזני, מנפילה מצוק בנחל קדם שבאזור עין גדי, במרחק של כ-30 ק"מ מהנקודה שבה נהרג אביו, ונטמן בסמוך לו.

חיים אישיים
הרב חזני היה נשוי לחנה, להם תשעה ילדים. בתו אפרת נשואה לעיתונאי חנוך דאום. כלתו היא הבמאית מנורה חזני. חתן נוסף הוא הרב מיכי יוספי.

קישורים חיצוניים
 
 
 מאיר אינדור, המנהיג בציונות הדתית שאיש לא מדבר עליו, באתר סרוגים, 05/08/16.
 הרב יהודה חזני, על היופי (על-פי ההסתכלות במקורותינו), מתוך ניצני ארץ, באתר ספריית אסיף.
 כרטיס קבר באתר הר הזיתים
 הרב יהושע רוזן, אזכרה 20 שנה לרב יהודה חזני זצ"ל, באתר יוטיוב

הערות שוליים

בוגרי ישיבת מרכז הרב
תלמידי הרצי"ה קוק
פעילי גוש אמונים
משפחת חזני
יהודים הקבורים בהר הזיתים: חלקת הנביאים
ישראלים שנולדו ב-1945
ישראלים שנפטרו ב-1992